ప్రశాంత్ ఠాకూర్

ప్రశాంత్ రామ్‌షేత్ ఠాకూర్ మహారాష్ట్రకు చెందిన రాజకీయ నాయకుడు. ఆయన పన్వేల్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై మంత్రిగా పని చేశాడు.
రాజకీయ జీవితం
ప్రశాంత్ ఠాకూర్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి 2005లో రాయ్‌గఢ్ జిల్లా యూత్ కాంగ్రెస్ కమిటీ  అధ్యక్షుడిగా, ఆ తర్వాత 2006లో పన్వేల్ మున్సిపల్ కార్పొరేషన్ అధ్యక్షుడిగా వివిధ హోదాల్లో పని చేసి 2009 మహారాష్ట్ర శాసనసభ ఎన్నికలలో పన్వేల్  శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి పిడబ్ల్యూపి అభ్యర్థి బలరాం పాటిల్‌పై 12,961 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత భారతీయ జనతా పార్టీలో చేరి 2014 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి పిడబ్ల్యూపి అభ్యర్థి బలరాం పాటిల్‌పై 13,215 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

ప్రశాంత్ ఠాకూర్ 2019 మహారాష్ట్ర శాసనసభ ఎన్నికలలో పన్వేల్  శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి పిడబ్ల్యూపి అభ్యర్థి హరేష్ మనోహర్ కేనిపై 92,730 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన 2024 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి పిడబ్ల్యూపి అభ్యర్థి అభ్యర్థి బలరాం దత్తాత్రే పాటిల్‌పై 51,091 ఓట్ల మెజారిటీతో గెలిచి వరుసగా నాల్గొవసారి ఎమ్మెల్యేగా ఎన్నికయ్యాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు
వర్గం:2014 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు